**Press release**

# DACHSER rastie v regióne juhovýchodnej Európy

**Spoločnosť DACHSER zvýšila svoje nekonsolidované čisté príjmy za rok 2021 v regióne juhovýchodnej Európy o 28 %. Po lockdownoch v roku 2020 sa tak spoločnosť DACHSER vracia k svojmu dynamickému rastu. Za pozitívnym výsledkom stojí predovšetkým väčší počet zásielok a tonáž a taktiež zmena cien. Tonáž sa v regióne zvýšila o viac ako 13 %.**

 **V Praze, 31. května 2022 – Dachser.**

Niet pochýb o tom, že rok 2021 priniesol mnoho výziev. Či už ide o pokračujúce výzvy, ako je Brexit alebo pandémia, alebo narušenie globálnych dodávateľských reťazcov. To všetko vyvolalo veľkú neistotu. *„Sme veľmi radi, že sme v tejto extrémnej situácii dokázali našim zákazníkom ponúknuť logistické riešenia šité na mieru a zachovať tak pre nás veľmi dôležitý vysoký štandard kvality služieb. Rok 2021 bol pre nás mimoriadne náročný, ale jednoznačne veľmi úspešný. Aby sme tento úspech mohli dosiahnuť aj v neobvyklých podmienkach, museli naši ľudia podať obrovský výkon,“* hovorí Roman Stoličný, regionálny manažér spoločnosti DACHSER pre juhovýchodnú Európu.

V regióne juhovýchodnej Európy, ktorý zahŕňa Maďarsko, Slovensko a Rumunsko, vzrástli tržby spoločnosti DACHSER v roku 2021 o viac ako 28 %. Ak ide o samotnú spoločnosť DACHSER Slovakia, v roku 2021 sa jej obrat zvýšil o 20 %.

*„V rámci divízie Európska logistika sme na Slovensku prepravili 686 700 zásielok, čo znamená medziročný nárast ich počtu o viac ako desať percent. Celkový počet zamestnancov na Slovensku sa tiež medziročne zvýšil na 207 (k 31. decembru 2021). V obchodnej oblasti Air & Sea Logistics spoločnosti DACHSER Slovakia došlo k miernemu poklesu počtu zásielok prepravených námornou/leteckou dopravou,"* hovorí Iveta Šurganová, regionálna finančná manažérka spoločnosti DACHSER pre juhovýchodnú Európu.

*„Rast sme zaznamenali aj v Maďarsku a Rumunsku. V európskej logistickej divízii v Rumunsku sa celková ročná tonáž zásielok zvýšila z viac ako 132 tisíc ton v roku 2020 na necelých 140 tisíc ton v roku 2021 a v Maďarsku z 375 tisíc ton ročne na 430 tisíc ton prepraveného tovaru,"* dopĺňa Roman Stoličný, regionálny manažér spoločnosti DACHSER pre juhovýchodnú Európu. *„V Maďarsku tieto čísla vzrástli aj v* *divízii Food Logistics a v ​​divízii Air and Sea Logistics. Letecká a námorná logistika mala veľmi pozitívny vplyv na celkové maďarské výsledky."*

**Vývoj obchodu v regióne**

Strategické rozhodnutia o ďalšom rozvoji a expanzii spoločnosti DACHSER v regióne juhovýchodnej Európy v nasledujúcich rokoch sú jasné. Sú v súlade s megatrendmi v logistike, ako je agilita − schopnosť prispôsobiť sa rýchlo prichádzajúcim zmenám, splnenie dynamicky rastúcich očakávaní klientov s ohľadom na zmeny v dodávateľských reťazcoch, využitie digitalizácie ako nástroja na uvoľnenie nového potenciálu spoločnosti a udržateľný rast so znížením emisií CO2. Pri takto ambicióznom pláne sú kľúčom k úspechu ľudia a spoločné úsilie spoločnosti DACHSER. Preto sa stratégia, ktorú si spoločnosť DACHSER stanovila ako prioritu, bude v nadchádzajúcom roku ďalej rozvíjať, a to popri početných novinkách v jednotlivých regiónoch: *„V celom regióne sa zameriame na udržanie vysokej kvality dopravných služieb, vzdelávanie a rozvoj zamestnancov a ich prípravu na budúcnosť. Veľmi dôležitá je pre nás aj digitalizácia procesov a rozvoj zmluvnej logistiky, ktorá podporuje dokonalé využitie celoeurópskej dopravnej siete zberných služieb,"* vysvetľuje Roman Stoličný.

Spoločnosť DACHSER aktívne reaguje na zmeny v dodávateľských reťazcoch, optimalizuje regionálne riadenie a investuje do rozvoja prepravnej siete, aby mohla poskytovať ešte kvalitnejšie a efektívnejšie riešenie pre potreby svojich zákazníkov. V Rumunsku budú v roku 2022 otvorené nové pobočky v Brašove a Arade a plánuje sa zásadná rekonštrukcia pobočky v Bukurešti. Prepojenie s medzinárodnou sieťou bude zabezpečené aj vďaka kontajnerovým linkám, ktoré umožnia využitie kapacít na prepravu voľne loženého tovaru. *„V Maďarsku plánujeme tiež významné rozšírenie pobočky v Pilisvörösváre, kde bude investovaných päť miliónov EUR. Na Slovensku rozšírime pobočku v Košiciach. To všetko je samozrejme sprevádzané vytvorením a prepojením ďalších liniek tak, aby boli posilnené denné spoje a zaistené plynulé napojenie na medzinárodnú sieť, "* dodáva Roman Stoličný.

*„Vďaka novému spôsobu riadenia regiónu budú zaistené jednotné štandardy, jasné a silné štruktúry, transparentnosť a jednotný prístup k rozvoju regiónu. Čo potvrdzuje naše správne smerovanie k agilnej spoločnosti. Služby budú centralizované, maximálne digitalizované a zníži sa administratívna záťaž jednotlivých krajín. Pripravujeme tak región juhovýchodnej Európy na ďalší regionálny a obchodný rozvoj,"* uzatvára Iveta Šurganová.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk